Държавен вестник, бр. 60, 2005 г., стр. 65

Б Р О Й  60
Д Ъ Р Ж А В Е Н   В Е С Т Н И К
С Т Р .  65
Разгласа за професионалната дейност
Чл. 8. (1) Адвокатът може да осведомява общест-
веността за данните относно неговата професионална
дейност, които са вписани в адвокатския регистър.
(2) Адвокатът може да предоставя информация за
професионалната си дейност чрез различни средства
за масово осведомяване, електронни средства за кому-
никация или по друг начин, доколкото се спазват изис-
кванията по ал. 1.
(3) Адвокатът не може да:
1. рекламира своята дейност;
2. прави сравнение с други адвокати относно ка-
чеството на адвокатската си работа, обема и успеха
на практиката си, размера на адвокатското си въз-
награждение;
3. обещава постигането на конкретни резултати;
4. обявява имената на свои клиенти.
(4) Адвокатът или негов съдружник не може да
предлага услугите си на бъдещ клиент лично, чрез
посредник или по друг начин, освен в случаите, когато
адвокатът има семейна, роднинска или предходна про-
фесионална връзка с лицето. Адвокатът не може да
привлича клиенти чрез използването на посредници.
(5) Разпоредбите по ал. 1—3 се отнасят и до изра-
ботването на брошури, бланки, табели и визитни кар-
тички.
Отстояване на законните интереси на клиента
Чл. 9. При упражняване на професията адвокатът
във всичките си действия се ръководи от интересите на
своя клиент, като спазва закона и правилата за профе-
сионално поведение. Той поставя интересите на кли-
ента над своите и тези на своите близки и колеги.
Забрана за дискриминация
Чл. 10. Във всичките си дейности адвокатът не може
да осъществява дискриминация, основана на пол, раса,
народност, етническа принадлежност, гражданство,
произход, религия, образование, убеждения, полити-
ческа принадлежност, лично или обществено положе-
ние, възраст, сексуална ориентация, семейно положе-
ние, имуществено състояние или на всякакви други
признаци, установени в закон или в международен до-
говор, по който Република България е страна.
Раздел III
Отношения с клиентите
Възникване и прекратяване
Чл. 11. (1) Адвокатът действа само по пълномощие
на своя клиент освен в случаите, когато е натоварен от
друг адвокат, представляващ този клиент, или от ком-
петентен орган.
(2) Адвокатът е длъжен да положи разумни усилия,
за да узнае самоличността на лицето или компетент-
ността и правомощията на органа, който го упълномо-
щава, когато особени обстоятелства пораждат основа-
телни съмнения относно данните за тях.
(3) Адвокатът е длъжен да съветва и защитава кли-
ента си компетентно, грижливо, добросъвестно и сво-
евременно. Той осведомява клиента си за развитието
на възложената му работа и при поискване отговаря на
въпроси, поставени му от клиента във връзка с про-
вежданата защита.
(4) Адвокатът не може да поема работа, за изпъл-
нението на която не разполага с време, знае или е бил
длъжен да знае, че не притежава необходимите знания
и компетентност, освен ако ще си сътрудничи с адво-
кат, притежаващ тези знания и компетентност.
(5) Адвокатът е длъжен при поискване да върне на
клиента оригиналните документи, които е получил във
връзка с възложената му работа.
Отказ от представителство
Чл. 12. (1) Адвокатът не може да се отказва от по-
етото представителство освен в предвидените от зако-
на случаи.
(2) Адвокатът, който се откаже от поетото предс-
тавителство, е длъжен своевременно да уведоми кли-
ента, за да може той да организира защитата си.
(3) Основанието за отказ от представителство не
подлежи на огласяване освен в случаите по чл. 5, ал. 4.
Забрана за представителство и защита на лица с
противоречиви интереси (конфликт на интереси)
Чл. 13. (1) Адвокатът не може да съветва, да пред-
ставлява или да действа от името на две или повече
страни по един и същи въпрос, ако му е известно, че
съществува противоречие в интересите им.
(2) В случаите, когато съществува риск от възник-
ване на противоречие в интересите, адвокатът е длъ-
жен да уведоми всички заинтересувани страни и да
получи съгласието им, преди да поеме ангажимент да
ги представлява.
(3) При възникване на противоречия в интересите
на клиентите адвокатът е длъжен да се опита да ги
помири, а в случай на неуспех—да преустанови даване-
то на съвети, оказването на съдействие и осигуряване-
то на защита или процесуално представителство в кон-
кретния случай.
(4) Адвокатът е длъжен да откаже защитата на нов
клиент, ако съществува риск за нарушаване на изиск-
ванията за поверителност спрямо предишен клиент или
ако сведенията, които адвокатът е придобил при или
по повод воденето на делата на предишен клиент, биха
дали неоправдано предимство. Тази разпоредба се при-
лага и в случаите, когато информацията е получена от
адвоката при упражняване на предходна дейност като
държавен служител, съдия, прокурор, следовател, доз-
нател, нотариус или юрисконсулт.
(5) Адвокатът отказва даване на съвети, оказване
на съдействие, защита или процесуално представител-
ство на клиент, когато има риск да възникне противо-
речие с личните интереси на адвоката или с интереси-
те на негови близки, както и в случаите, когато след
поемането на възложената работа възникне такова про-
тиворечие.
(6) Когато адвокат упражнява професията в сдру-
жение или сътрудничество по Закона за адвокатура-
та, разпоредбите по чл. 13, ал. 1—5 се прилагат по
отношение на всички адвокати—съдружници или сът-
рудници.
Възнаграждение
Чл. 14. (1) Размерът на адвокатското възнагражде-
ние се определя с договор между адвоката и клиента.
При липса на договор размерът на възнаграждението
се определя съгласно наредбата на Висшия адвокатски
съвет.
(2) Размерът на адвокатското възнаграждение тряб-
ва да е справедлив и оправдан, но не може да е по-
нисък от предвидения минимум в наредбата на Вис-
шия адвокатски съвет.
(3) Адвокатът е длъжен предварително да уведо-
ми клиента си за пълния размер на искания от него
хонорар.
(4) В случаите на процесуално представителство
пред съда хонорарът се уговаря поотделно за всяка
инстанция.
(5) Адвокатското възнаграждение може да се уго-
вори в абсолютна сума и/или процент върху определен
интерес с оглед изхода на делото с изключение на въз-
награждението за защита по наказателни дела и по
граждански дела с нематериален интерес.